  *** รีวิวนี้เป็นรีวิวจากการไปทานอาหารที่ร้านมาจริง รีวิวตามความเห็นส่วนตัวนะคะ ????????

     แวะมาทานชาบูที่ร้านบูรพาชาบูหลังจากเทใจไปร้านชาบูนางในซะนานค่ะ ร้านนี้ราคาหัวละ 319 บาท เมนูอาหารก็มีพอสมควรค่ะ แต่ควรสั่งอย่างพอดีเพราะถ้าทานเหลือจะถูกปรับขีดละ 50 บาทนะคะ ,, ครั้งนี้เนี่ยความประทับใจจากการมาทานครั้งก่อนลดลงฮวบเลยค่ะ -*- เริ่มด้วยการเสริฟอาหารของพนักงานซึ่งใช้วิธีวางจานอาหารซ้อนกันมาเลย อย่างสั่งเป็นเนื้อสไลด์ 4 จาน ก็จะซ้อนกันมาแบบก้นจานแนบสนิทกับเนื้อวัวเลย ซึ่งมันไม่โอเคเลยค่ะ นอกจากนั้นพวกอาหารจานเล็กๆอย่างเห็ด ผักต่างๆ ก็ยังเสริฟแบบวางแนบกับอาหารจานอื่นๆด้วยเช่นกัน ???????? ตอนที่วางเสริฟบนโต๊ะเนี่ยเราพยายามหยิบออกให้กระจายๆทั่วโต๊ะแล้วนะ แต่เค้าก็ยังเสริฟแบบวางทับบนอาหารเรื่อยๆอยู่ดี ทั้งๆที่บนโต๊ะก็มีพื้นที่พอสมควรให้วางได้ แถมยังมีโต๊ะดำเล็กๆไว้วางจานอาหารข้างๆของแต่ละโต๊ะอีก อันนี้งงจริงๆว่าทำไมเค้าเสริฟแบบนี้ (ดูรูปประกอบรีวิวเลยค่ะ) ,,
     อาหารที่ได้พวกเนื้อต่างๆสไลด์มาได้ดีเลยค่ะ เนื้อบางเหมาะกับการทานแบบชาบู กุ้งตัวเล็ก แต่ปลาหมึกและแมงกระพรุนอร่อยนะ ส่วนหมูทอดเสริฟมาแบบเย็นๆเหมือนทอดตั้งไว้ -*- และเมื่อทานเสร็จจะมีการขอเช็คอาหารที่เหลือในหม้อก่อนจ่ายตังค์ โดยพนักงานจะปิดเตาและเอากระบวยคนๆดูว่ามีอาหารเหลือเยอะรึเปล่า ถ้าเหลือโดนปรับขีดละ 50 บาท ,, ของเราเหลือเเต่เห็ดนิดหน่อยลอยอยู่ ทางร้านเลยบอกว่ารบกวนทานเห็ดอีกสักนิดจะได้ไม่โดนปรับ -*-

     สรุป ,, ไม่ค่อยประทับใจค่ะ และคงไม่กลับมาทานซ้ำแล้ว 